Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: illetve felmentéséről szóló 1054/1989. (V. 2.) MT határozat, az 53/1989. (V. 2.) NET határozat, 64/1990. (V. 21.)
Paragraph Index: 5

illetve felmentéséről szóló 1054/1989. (V. 2.) MT határozat, az 53/1989. (V. 2.) NET határozat, 64/1990. (V. 21.) KE határozat. Feladatkörét az ügyrendet megállapító belügyminiszteri parancs tartalmazta. Azt a tényt, hogy dr. Gál Zoltán a bizalmas tájékoztató jelentéseket megkapta bizonyítja a belügyminiszter 1— 001109/1997. számú 1997. április 2-án kelt átirata, melyben az 1/78/112/85. sz. főnyilvántartó könyvben szereplő elosztó alapján közölte a tényállásban említett adatokat azzal, hogy a jelentéseket dr. Gál Zoltán államtitkári tisztségében kapta, annak ellenére, hogy 1987-ben ezt a tisztséget még nem töltötte be. A tényállásban említett, állambiztonsági miniszterhelyettes által jóváhagyott tájékoztató a BM irattárában a hozzá tartozó elosztó-gyűjtő ívvel együtt eredetben feltalálhatóak voltak. Dr. Gál Zoltán az ellenőrzési eljárásban előadta, hogy belügyminiszter-helyettesként csupán a maihoz hasonló formájú és tartalmú rendőri napi jelentéseket kapott, az állambiztonsági szervekkel, illetve munkájukkal kapcsolatban nem volt. Előadása szerint államtitkárként a korábbi feladatköre csupán annyiban változott, hogy a megszűnt Építési és Városfejlesztési Minisztériumtól hozzá került a területfejlesztési feladatkör, s ekkor ugyancsak el volt zárva az állambiztonsági szervek munkájától. A Határőrség irányítása 1989. december 1-jét követően került feladatkörébe. Az állambiztonsági szervekkel kapcsolatba akkor került, amikor a miniszter őt küldte el, hogy az érintettekkel közölje a III/III. Csoportfőnökség feloszlatásának tényét. Hangsúlyozta, hogy soha nem volt olyan állami tisztségben, hogy döntéseihez a III/III-as Csoportfőnökség feladatkörébe tartozó adatokról tájékoztatást kapott volna, s így a Törvény hatálya alá nem tartozik. A Törvény 8. §-ának (1) bekezdése szerint a Törvény szerinti ellenőrzést az 1. §-ban meghatározottakra vonatkozó adatokat tartalmazó iratok alapján kell lefolytatni. Az Alkotmánybíróság 1386/B/1996. számú határozatának III/3. pontjában szintén rámutat, hogy a Bizottság tagjainak elsősorban az iratokból azt kell megállapítani, hogy a Törvény 2. §-ában meghatározott személyek végeztek-e az

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes